|  |
| --- |
| **הממשלה האזורית של כורדיסטן** |
| סמל הממשלה האזורית של כורדיסטן |
| ערך זה הוא חלק מסדרת**ממשל ופוליטיקה של הממשלה האזורית של כורדיסטן** |
| * **שלטון**
	+ דמוקרטיה פרלמנטרית
* **נשיא**
	+ נצ'ירוואן בארזאני
* **פרלמנט**
	+ הפרלמנט של כורדיסטן העיראקית
* **ראש ממשלה**
	+ מסרור בארזאני
* **סגן ראש הממשלה**
	+ קובאד טלאבאני (Qubad Talabani)
* **היווצרות**
	+ חתימה על הסכמי אוטונומיה - מרץ 1970
	+ קריסת הסכמי האוטונומיה - מרץ 1974
	+ הקמת שלטון עצמאי בשטח דה פקטו - אוקטובר 1991
	+ הכרה רשמית מצד הממשל העיראקי - ינואר 2005
* **יחסי החוץ**
	+ יחסי החוץ של כורדיסטן העיראקית
	+ נציגויות דיפלומטיות ב/של כורדיסטן העיראקית
* **צבא וביטחון**
	+ פשמרגה
 |

**משאל העם על מעמד כירכוכ** היה משאל העם שנועד להתקיים בכירכוכ ובאזורים אחרים בצפון עיראק בשאלה האם להפוך אותם לחלק מכורדיסטן העיראקית. משאל העם תוכנן בתחילה ל-15 בנובמבר 2007, אך נדחה שוב ושוב ולא התקיים לעולם.

משאל העם נקבע בסעיף 140 של חוקת עיראק. הסעיף קבע כי לפני משאל העם, יש לנקוט צעדים כדי להפוך את מדיניות הערביזציה שנקטה ממשל סדאם חוסיין במהלך מבצע אל-אנפאל. אלפי כורדים חזרו לכירכוכ בעקבות התמוטטות משטר סדאם חוסיין לאחר פלישת ארצות הברית לעיראק ב-2003.

טינה כורדית על כישלונה של הממשלה ליישם את סעיף 140 הייתה אחת הסיבות למשאל העם על עצמאות כורדיסטן העיראקית ב-2017.

החוקה העיראקית
--------------

אזורים שנויים במחלוקת בעיראק לפי סעיף 140:  שנוי במחלוקת ובשליטת הממשלה האזורית של כורדיסטן מ-1991.שנוי במחלוקת ובחלקו בשליטת השלטון המרכזי, אם כי אזור זה הצטמצם מאז אירועי 2014.
לאחר הפלישה לעיראק ב-2003 על ידי ארצות הברית, המדינה הייתה תחת שלטון ישיר של הרשות הזמנית של הקואליציה שמונתה על ידי ארצות הברית, עם עצות של מנהיגים עיראקים נבחרים שישבו במועצת השלטון העיראקית. מועצת השלטון העיראקית אישרה חוקת ביניים, חוק המינהל למדינת עיראק לתקופת המעבר, אשר קבעה את המסגרת לניסוח ואישורה של חוקה קבועה.

החוק כלל סעיפים ספציפיים המספקים החזרה ופיצוי למהגרים בכפייה ולפתרון מעמדם של השטחים שנויים במחלוקת כולל כירכוכ באמצעות בוררות.

בשנת 2005 אושרה חוקה קבועה, אשר כללה את הדרישה להשלים את הנקבע בחוק המנהל תקופת מעבר, וקבעה כי יש לערוך משאל עם על מעמד האזורים השנויים במחלוקת לא יאוחר מ-31 בדצמבר 2007 להשלמה:

בסוף 2007 ניהל סטפן דה מיסטורה, הנציג המיוחד של האו"ם לעיראק משא ומתן על הארכת המועד לשישה חודשים. עם זאת, הפרלמנט העיראקי החליט להפנות את הנושא לבית המשפט החוקתי כדי להכריע אם הסעיף פג לאחר זמנו וכיצד יש ליישם אותו.

דה-ערביזציה
-----------

ממשלת נורי אל-מאלכי הקימה ועדה לנורמליזציה של מעמדה של כירכוכ ליישום תוכנית הדה-ערביזציה. שר המשפטים, האשים עבדרחמן א-שיבלי, ערבי סוני חילוני מהרשימה הלאומית העיראקית מונה לראש הוועדה. תוכנית של הנורמליזציה הייתה אמורה להתבצע במפקד אוכלוסין עד יולי 2007 ומשאל עם בנובמבר 2007.

באפריל 2007 טענו מקורות מודיעין טורקיים כי נשיא כורדיסטן העיראקית מסעוד בארזאני הציע שוחד לגורמים עיראקים שונים המעורבים בהקמת הוועדה, כולל 500,000 דולר לאל-שיבלי. טורקיה טענה כי כורדיסטן העיראקית מתכננת לספח את כירכוכ באופן בלתי חוקי, וכי זכויותיהם של הטורקמנים העיראקים יופרו אם כירכוכ תצטרף לכורדיסטן העיראקית.

שיבלי התפטר מתפקידו כראש הוועדה במרץ 2007, בטענה לחילוקי דעות עם מפלגתו לגבי מעמדה של כירכוכ. ראאד פהמי ג'אהיד, ערבי סוני נוסף מהמפלגה מונה למחליפו באוגוסט 2007.

בפברואר 2007, אימצה הוועדה תוכנית שנויה במחלוקת, שהעניקה לערבים שהתיישבו באזור 15,000 דולר להעברה חזרה לעיירות מוצאם, בתוספת חלקת אדמה.

עמדת מפלגות בכירכוכ
-------------------

* **מפלגות כורדיות**

מסעוד בארזאני, ראש המפלגה הדמוקרטית הכורדיסטנית, אמר כי עיכוב של שלושה עד ארבעה חודשים הוא קובל. בספטמבר 2007 דיווחה סוכנות ידיעות כי הצדדים הכורדיים הסכימו על דחייה למאי 2008. עם זאת, ברזני אמר כי אי יישום החוק יגרום למלחמת אזרחים אמיתית.
* **מפלגות טורקמניות**

סאדדין ארקג'י, מנהיג החזית הטורקמנית העיראקית אמר ביוני 2007 שהם שואפים להשאיר את כירכוכ כבירת הטורקמנים העיראקים או לפחות לזכות בה למעמד מיוחד.

תגובות בין-לאומיות
------------------

* טורקיהטורקיה טורקיה – ממשלת טורקיה התנגדה לעריכת משאל העם, וקראה לדחייתו.
* איראןאיראן איראן – איראן קראה בנובמבר 2007 לדחייה בת שנתיים עד להשגת הסכמה בין הצדדים.
* ערב הסעודיתערב הסעודית ערב הסעודית – פורסם כי ערב הסעודית הציעה למנהיגי כורדיסטן העיראקית 2 מיליארד דולר בתמורה לדחיית התהליך בעשר שנים.

הצעות פשרה
----------

ביוני 2008 המליץ סטפן דה מיסטורה לשלב את מחוז עקרה של נפת נינוה ומחוז מחמור של נפת כירכוכ בכורדיסטן העיראקית, אך לא את אזור אל-חמדאניה של נפת נינוה ואזור מנדלי של נפת דיאלה. המלצות אלו נדחו על ידי הפרלמנט של עיראק.

הערות שוליים
------------

1. ↑  Iraqi Council of Ministers Presented to the Parliament by Prime Minister Nuri al-Maliki (אורכב 01.10.2013 בארכיון Wayback Machine) www.export.gov/Iraq
2. 1 2  Iran pleases Ankara, irks Kurds with call for Kirkuk poll delay, *The New Anatolian*, 2007-11-08, accessed on 1 March 2008
3. ↑  Kirkuk, Other Iraq Issues to Be Delayed
4. ↑  Iddon, Paul. "Iraqi Kurdistan in disarray after the loss of Kirkuk". *alaraby*. נבדק ב-2017-10-31.
5. 1 2  Iraq: Kurds warn against delaying Kirkuk Referendum RadioFreeEurope/RadioLiberty
6. ↑  "President of Iraqi Kurdistan says independence vote is due to failure of unity". *The National*. נבדק ב-2017-10-31.
7. ↑  "Kurdistan referendum commission reveals four-language sample ballot". *Rudaw*. נבדק ב-2017-10-31.
8. ↑  Kirkuk's Article 140: Expired or Not?, *Nazar Janabi*, Washington Institute for Near East Policy, 31 January 2008
9. ↑  Turkish special rep. to Iraq brings documents showing Barzani bribes to the US, www.hurriyet.com.tr (בטורקית)
10. ↑  "Iraq's justice minister resigns" (באנגלית בריטית). 2007-03-31. נבדק ב-2023-04-05.
11. ↑  Profile of New Head of Iraqi Commission on Normalization of Kirkuk Status (אורכב 06.10.2007 בארכיון Wayback Machine), *BBC Monitoring* via IndustryWatch, 2 August 2007 accessed on 5 August 2007
12. 1 2  Senanayake, Sumedha (2012-02-02). "Kirkuk Referendum Likely To Be Delayed". *Radio Free Europe/Radio Liberty* (באנגלית). נבדק ב-2023-04-05.
13. ↑  Sectarian disputes delay constitution, *Gulf News*, 2007-07-09, accessed on 9 July 2007
14. ↑  Turkmen Front delegation in New York, wants special status for Kirkuk, *The New Anatolian*, 2007-06-29, accessed on 17 August 2007
15. ↑  Saudi Arabia offers Kurds 2 billion dollars to give up Kirkuk Archived
16. ↑  Iraqi Kurds await U.N. regional recommendations (אורכב 16.07.2011 בארכיון Wayback Machine), *Kurdish Globe*, 12 August 2008